Wertmessziffer

Wertmessziffer (målverditall) er en metode for å vurdere en hunds egnethet som tjenestehund for politi og militær. Seks ulike egenskaper blir vurdert, og de er gradert på en skala fra 0 til 9. De 3 første sifrene vurderer hundens anatomi. De siste 3 sifrene vurderer hundens temperament og nerver. Vurderingene gir en tallkode som forteller hvilket nivå hunden er vurdert til, eksempelvis: 8643/33. Den perfekte tjenestehunden vil ha en kode som er 5555/55. Hunder som er egnet som tjenestehunder vil befinne seg innenfor rammene av xxx3/33 og xxx7/33. Den hundesporten som samsvarer mest med denne vurderingsmetoden er IPO.

Unghundene ble vurdert på «Nachwuchs Beurteiling» før de var ett år. Eieren av tispen måtte møte her med alle valpene fra kullet. Hunder mellom ett og to år ble vurdert på Zucht Tauchlichkeits Pruefung (ZTP). Hunder over 2 år ble vurdert på «Koerung».

Koden som metoden generer er lett å forstå både for oppdrettere og eiere. Det gjør det lettere å finne hunder som besitter de egenskapene som er interessant for dem, og matche hunder som trolig vil være gode kombinasjoner.

Denne evalueringsmetoden ble brukt i det tidligere Øst-Tyskland (DDR). Sektion Dienst und Gebrauchhundewesen (SDK) hadde til oppgave å trene og registrere tjenestehunder til politi, militær og grensepoliti. Avlsarbeidet for schäferne i Øst-Tyskland ble styrt gjennom SDK og Wertmessziffer-systemet. Målet var å få frem temperamentsfulle hunder med sterk karakter, god skarphet og høy drift. De avlet kun på friske brukshunder med sterk kropp og uten genetiske feil. Dersom en hund ble vurdert til å ikke oppnå akseptabel score ble hundene ikke avlet på. Dette gjorde at schäfere i det gamle DDR holdt en meget høy standard i forhold til kravene som stilles til tjenestehunder. De østtyske schäferhundene kjennetegnes av en sterk, slank og muskulær kropp med tung beinstruktur og et massivt hode. De har en mørk pigmentering og er mindre vinklet enn de vesttyske utstillingsschäferne. De har et sterkt temperament, stor arbeidskapasitet og egner seg svært godt som tjenestehunder av ulike typer. De har også en svært liten grad av hofteleddsdysplasi. Blodlinjene i DDR spores hovedsakelig gjennom farssiden. I dag er systemet ikke i alminnelig bruk.

Vurderingene er som følger:
 Overskriftstekst  0 1 2 3 4 5 6 7 8 9 Kroppstype i forhold til rasestandard  Lite samsvar  Dårlig representant  For lett  For høy  Tilstrekkelig  Gjennomsnittlig  Kraftfull  For lav  Tung  Grov  Fremtoning  Skjør, svak, følsom  Mangelfull (svak) kjønns-karakteristikk  Tann- eller pigmentfeil  Pelsfeil, dårlig grunnlag  Modenhetsproblem  Ideell  Grov, spenstig  Svake muskler, inkl. ører  Svampete  Forkrøplet  Kroppsbygning (struktur)  cryptorchid  Dårling vinkling eller dårlig bryst  Feil proporsjoner på ben  Gjennomsnittlig vinkling  God vinkling  Utmerket  God kroppsbygging, godt bryst  Lang kropp  Overvinklet  Overdrevet i alle elementene 6-8 (over)  Temperament  Nervøs, redd, veldig sky  Skvetten, sjenert, nesefølsom  Usikker, til tider skremt, muligens skarp  Reservert, mistenksom eller aggressiv  Aggressiv, skarp, hard, farlig  Avslappet, vennlig, svært hard når provosert  Avslappet, vennlig, hard når provosert  Avslappet, vennlig, følsom  Avslappet, vennlig, likegyldig, lite skarphet  Myk, likegyldig, kuet, ingen skarphet  Skarphet   Ingen  Noe  Tilstrekkelig  God  Svært god      Mot og hardhet   Ingen  Noe  Tilstrekkelig  God  Svært god     

 Litteratur 
 "TOP working dogs, a schutzhund training manual, tracking, obedience, protection". Dietmar Schellenberg

Kategori:Hunder